# พรรษา วอสเบียน
พรรษา วอสเบียน (เกิด 31 กรกฎาคม พ.ศ. 2539) ชื่อเล่น มิ้ลค์ เป็นนักแสดงชาวไทย สังกัดจีเอ็มเอ็มทีวี มีชื่อเสียงจากบทบาทแนวแซฟฟิก (หญิงรักหญิง) ในซีรีส์เรื่อง แค่เพื่อนครับเพื่อน (พ.ศ. 2564)

 ประวัติ 

พรรษาเกิดวันที่ 31 กรกฎาคม พ.ศ. 2539 เป็นลูกเสี้ยวมอญ เดนมาร์ก จีน และไทย มีพี่น้อง 5 คน พรรษาเป็นบุตรคนที่ 4

พรรษาสำเร็จการศึกษาระดับปริญญาตรีสาขาการตลาด จากมหาวิทยาลัยแม่โจ้ จังหวัดเชียงใหม่

 การงาน 

 ช่วงต้น 

พรรษาเริ่มงานจากการถ่ายโฆษณาระหว่างเรียน

ใน พ.ศ. 2561 พรรษาเข้าประกวด "คัดเลือกหนุ่มสาวตัวแทนของคนรุ่นใหม่" ในรายการ จีเอสบีเจนแคมปัสสตาร์ 2018 (GSB Gen Campus Star 2018) ที่นิตยสาร แคมปัส จัดร่วมกับธนาคารออมสิน ผ่านเข้าเป็น 1 ใน 23 คนสุดท้ายที่จะได้เป็นตัวแทนภาคเหนือ

ใน พ.ศ. 2562 พรรษาได้แสดงมิวสิกวิดีโอเป็นครั้งแรกในเพลง "เป็นอะไรสักอย่าง" ของรณเดช วงศาโรจน์

ต่อมาพรรษาได้เริ่มเป็นนักแสดงจากการชักชวนของขนิษฐา ขวัญอยู่ ผู้กำกับ

งานด้านแซฟฟิก

หลังจากที่ได้เข้าเป็นนักแสดงของจีเอ็มเอ็มทีวี งานแสดงแรกของพรรษาคือซีรีส์ แค่เพื่อนครับเพื่อน (พ.ศ. 2564) ได้รับบทบาทเป็น "อิ๊ง" ซึ่งเป็นบทบาทแนวแซฟฟิก (หญิงรักหญิง) คู่กับภัทรานิษฐ์ ลิ้มปติยากร ที่รับบทบาทเป็น "ภา" การแสดงดังกล่าวเป็นที่ตอบรับอย่างดีจนเป็นกระแสและทำให้แฮชแท็ก "#อิ๊งภา" ติดอันดับในสื่อสังคม ภายหลังพรรษากับภัทรานิษฐ์ยังได้รับบทบาทแนวเกิลส์เลิฟด้วยกันอีกดังนี้
 ซีรีส์ รักสลับโลก (พ.ศ. 2565) ซึ่งพรรษาได้รับบทบาท"ส้ม" คู่กับภัทรานิษฐ์ที่ได้รับบทบาท "แพร"
 ซีรีส์ เมจิกออฟซีโร (พ.ศ. 2565) ซึ่งพรรษาหวนกลับมารับบทบาท "อิ๊ง" คู่กับภัทรานิษฐ์ที่เป็น "ภา"
 ซีรีส์ 23.5 องศาที่โลกเอียง (พ.ศ. 2567) ซึ่งพรรษาได้รับบทบาท "องศา" คู่กับภัทรานิษฐ์ที่ได้รับบทบาท "ซัน"
 ซีรีส์ คุณวาฬร้านชำ (พ.ศ. 2568) ซึ่งพรรษาได้รับบทบาท "คุณวาฬ" คู่กับภัทรานิษฐ์ที่ได้บทบาท "แมวน้ำ"
 ซีรีส์ กฎหลัก...ห้ามรักเธอ (ยังไม่ออกอากาศ) ซึ่งพรรษาได้รับบทบาท "ชาช่า" คู่กับภัทรานิษฐ์ที่ได้บทบาท "กอหญ้า"

ความสำเร็จในการทำงานร่วมกันระหว่างพรรษาและภัทรานิษฐ์ ทำให้ทั้งสองได้ร่วมงานอย่างอื่นกันอีก เช่น การจัดแฟนมีตติงในต่างประเทศอย่างต่อเนื่อง การเข้าร่วมการประชุมสุดยอดสตรีโลก ดับเบิลยูทีดับเบิลยู ครั้งที่ 2 (2nd WTW Global Woman Summit) ที่เซี่ยงไฮ้ ประเทศจีน ในวันที่ 27 กรกฎาคม พ.ศ. 2567 และการจัดคอนเสิร์ตร่วมกัน เป็นต้นว่าคอนเสิร์ตในกรุงเทพมหานคร ณ วันที่ 1 ธันวาคม พ.ศ. 2567

 ผลงานการแสดง 

 ซีรีส์ 

 พ.ศ. เรื่อง บทบาท เครือข่าย อ้างอิง 2564 แค่เพื่อนครับเพื่อน อิ๊งจีเอ็มเอ็ม 25  หัวใจรักสี่ดวงดาว ลลิตา เอมพิคา (ลิตา)  2565 รักแรกหายไป ได้ใครมาวะ? เอิง  ซุป'ตาร์กับหญ้าอ่อน นาว  รักสลับโลก ส้ม  เมจิกออฟซีโรอิ๊ง  2566 Our Skyy 2  2567 23.5 องศาที่โลกเอียง องศา  แค่ที่แกง เนตร  2568 คุณวาฬร้านชำ คุณวาฬ  ยังไม่ออก  อากาศ กฎหลัก...ห้ามรักเธอ ชาช่า 

 ภาพยนตร์ 

 พ.ศ. เรื่อง บทบาท อ้างอิง 2565 เทอมสองสยองขวัญ นักศึกษา 

 มิวสิกวิดีโอ 

 พ.ศ. เพลง ศิลปิน อ้างอิง 2562 "เป็นอะไรสักอย่าง" รณเดช วงศาโรจน์  2563 "ถอนหายใจในใจ" เก็ตสึโนวา และพีรวัส แสงโพธิรัตน์  "ฮิดเดนแทร็ก" ทรินิตี  "ยิ้มอ่อนและมองบน" มารี เออเจนี เลอเลย์  2564 "ขอโทษที่ยังร้องไห้" พีรวัส แสงโพธิรัตน์  2566 "I Think of You" วชิรวิชญ์ ชีวอารี  

ผลงานเพลง

เพลงประกอบซีรีส์

 พ.ศ. เพลง ประกอบ หมายเหตุ อ้างอิง 2567 "โลกเอียง" 23.5 องศาที่โลกเอียง ร่วมกับภัทรานิษฐ์ ลิ้มปติยากร  2568 "รางวัลคนเก่ง" คุณวาฬร้านชำ 

เพลงอื่น ๆ

 พ.ศ. เพลง หมายเหตุ อ้างอิง 2567 "ช็อตฟีล" ร่วมกับภัทรานิษฐ์ ลิ้มปติยากร  2568 "ฤดูของเรา" ร่วมกับทสร กลิ่นเนียม, ทิพนารี วีรวัฒโนดม, นันท์นภัส เลิศนามเชิดสกุล, ภัทรานิษฐ์ ลิ้มปติยากร, ภัทราภัสร์ โบรัชตะสุวรรณ์, รชานันท์ มหาวรรณ์, วรรณวิมล เจนอัศวเมธี 

การแสดงอื่น

แฟนมีตติง

 เดี่ยว

 พ.ศ. วันที่ สถานที่ อ้างอิง 2568 8 มีนาคม หนานหนิง จีน  26 กรกฎาคม ซูโจว จีน 

 กับภัทรานิษฐ์ ลิ้มปติยากร

 พ.ศ. วันที่ สถานที่ อ้างอิง 2567 2 มิถุนายน ฮ่องกง  9 มิถุนายน ไทเป ไต้หวัน  29 มิถุนายน โตเกียว ญี่ปุ่น  30 มิถุนายน โอซากะ ญี่ปุ่น  20 กรกฎาคม มะนิลา ฟิลิปปินส์  10 สิงหาคม นครโฮจิมินห์ เวียดนาม  24 สิงหาคม มาเก๊า จีน  19 ตุลาคม สิงคโปร์  2568 11 มกราคม ไทเป ไต้หวัน  2 มีนาคม ฮ่องกง  2 สิงหาคม นครโฮจิมินห์ เวียดนาม 

คอนเสิร์ต

 ชื่อ วันที่ สถานที่ หมายเหตุ อ้างอิง จีเอ็มเอ็มทีวี แฟนเดย์ อิน แบงค็อก 2024 1 ธันวาคม พ.ศ. 2567 ยูเนี่ยน ฮอลล์, ยูเนี่ยน มอลล์ ร่วมกับภัทรานิษฐ์ ลิ้มปติยากร  บลัชบลอสซัมแฟนเฟสต์ 28–29 มิถุนายน พ.ศ. 2568 ร่วมกับทสร กลิ่นเนียม, ทิพนารี วีรวัฒโนดม, นันท์นภัส เลิศนามเชิดสกุล, ภัทรานิษฐ์ ลิ้มปติยากร, ภัทราภัสร์ โบรัชตะสุวรรณ์, รชานันท์ มหาวรรณ์, วรรณวิมล เจนอัศวเมธี 

รางวัล

 พ.ศ. รางวัล สาขา ผลงาน ผลลัพธ์ อ้างอิง 2567 ศิลปินหญิงยอดนิยม ดับเบิลยูทีดับเบิลยู 2024 ศิลปินหญิงยอดนิยม    2024 Thailand Headlines Person of the Year วัฒนธรรมและบันเทิง   2568 แคสอะวอดส์ 2025 สาววัยใสโดนใจแห่งปี 2024 อันดับที่ 5